Equus-Wetenskappe | Mooikrans
Diegene wat belangstel in perde en ‘n beroep daarvan wil maak, kies uit Horse Care, Equine Behaviour en vele ander vakke, terwyl die studente wat geinteresseerd is in Perd-Ondersteunde Terapie, ‘n gespesialiseerde en beroepgerigte kursus doen. Hierdie kursusse word aanlyn gedoen.
Uiteraard is die studie van die perd ook hierby ingesluit (Mooikrans se interne kursusse) omdat suksesvolle perd-ondersteunde terapie slegs kan plaasvind indien die fasiliteerder oor deeglike kennis van die perd beskik. Mooikrans se trots, ons trop van 50 perde, bied geleentheid vir aangename praktiese opleiding.
Studente maak ‘n keuse tussen Studierigting 1 en Studierigting 2. Dit kan nie gelyktydig gedoen word nie.
EQUUS-WETENSKAPPE MET CBEIP
STUDIERIGTING 1: EQUINE BEHAVIOUR, HORSE CARE EN ANDER KURSUSSE
Hierdie kursusse word aanlyn gedoen by ACS DISTANCE EDUCATION (Australië) en word deur 9 ander lande erken.
ANDER JAARKURSUSSE WAT BY ACS GEDOEN KAN WORD IS:
Studente kan ‘n maksimum van 3 vakke per jaar neem.
STUDIERIGTING 2: PERD ONDERSTEUNDE TERAPIE MET CBEIP
Hierdie kursus word in twee dele aangebied.
Aanlynkursus by STRIDES TO SUCCESS, Amerika, ‘n affiliaal van PATH Intl – die wêreldleier in PERD-ONDERSTEUNDE TERAPIE. Sien www.stridestosuccess.org . Die inhoud van hierdie kurus voldoen aan die vereistes vir akkreditasie by die CBEIP-EIF. (Sien Tweede Semester.)
Praktiese lesse met kinders met spesiale behoeftes word op weeksdae aangebied.
STRIDE TO SUCCESS-KURSUSINHOUD
HorseWork Equine Assisted Learning Manual
What is EALT? Definitions Theoretical Framework
Specialties. Education, Mental Health
Scope of Practice/Work
COASTR Check in Opening Activity Shift Reflection
Die suksesvolle student ontvang ‘n internasionale sertifikaat.
Voorbereiding vir toelating tot die CEIP-EIF-eksamen.
Bewys van minstens 1 000 (duisend) uur perd-interaktiewe opvoedkundige sessies
Bewys van minstens 100 uur opvoedkundige sessies en opleiding in die volgende kategorië:
Opleiding in fasilitering met perde (40 uur min)
Bywoning van ‘n perd-interaktiewe konferensie, werkswinkel, ens. (40 uur min)
Formele opleiding in perdemeesterskap (20 uur min)
Slaagpunt in die CBEIP-eindeksamen (Certification Board for Equine Interaction Professionals)
Studente met Graad 12 as hoogste akademiese kwalifikasie skryf in vir CEIP-EIF eksamen, studente met ‘n BA/BEd graad skryf in vir die CEIP-ED-eksamen en studente met ‘n Sielkunde graad skryf in vir die CEIP-MH (Mental Health)-eksamen.
3. INTERNE KURSUSSE
Anatomie en fisiologie van die perd. Gedrag, behoeftes, gesondheid, siektes, tropgedrag en lyftaal. Afleer van verkeerde gedrag soos skop, byt en andere. Korrekte leermetodes, afrigting, skoling.
4. VERPLIGTE BYVAKKE
Besigheidstudies, Entrepreneurskap, Leierskapontwikkeling, Lewensvaardighede
Noodhulp 1, 2 en 3 (Nasionaal erken)
Aan die einde van die jaar ontvang suksesvolle studente internasionaal erkende sertifikate en sertifikate vir die interne kursusse wat op Mooikrans gedoen is.
Elna Wahl is ‘n kundige op die gebied van Perdewetenskappe en Perd-Ondersteunde Terapie en het meer as 40 jaar se ervaring in hierdie veld. Sy skryf artikels, doen radiopraatjies en tree dikwels op as openbare spreker oor hierdie onderwerp.
Elna het gedurende 2019 ‘n werkswinkel oor Perd-ondersteunde Terapie bygewoon in Tallebudgera, Australië. Dit het veral gehandel oor die fisiologiese belewing en verwerking van trauma met behulp van perd-interaktiewe sessies.
Sy is deur Stridestosuccess in Amerika genooi om hulle in 2020 te besoek vir ‘n week se intensiewe opleiding en beplan om dit reeds in die eerste helfte van die jaar te doen.
Dit alles verseker dat die opleiding wat op Mooikrans aangebied word op internasionale standaard is.
In Amerika, Kanada en Australië is perd-ondersteunde sielkundige terapie baie bekend en is die uitkomstes daarvan nie alleen uiters suksesvol nie, maar is in baie gevalle so dramaties dat dit as aangrypend bestempel kan word.
Op Mooikrans het ons die afgelope 20 jaar wonderwerke beleef. Van klein kindertjies met balansprobleme, skoolkinders met leerprobleme, tieners met hoë angsvlakke, tot volwassenes met Post Traumatiese Stresversteuring, en vele meer.
Ons is oortuig daarvan dat studente met hierdie opleiding ‘n baie groot impak gaan maak in die erdryskoolbedryf, en veral in die Perd-Ondersteunde Terapie industrie. Ons sien dit reeds gebeur met ons studente wat werksaam in hierdie die veld is, al is dit nog op klein skaal.